വൈദ്യുതി ഓഫിസിലെ കവര്ച്ച : കണ്ണൂര് സ്വദേശി അറസ്റ്റില് പയ്യന്നൂര് : കെ.എസ്.ഇ.ബി ഓഫിസില് കവര്ച്ച നടത്തിയ സംഭവത്തില് നിരവധി മോഷണ കേസിലെ പ്രതി റിമാന്ഡില്.ചെറുപുഴ കെഎസ്ഇബി ഓഫീസില് നിന്നും മൊബൈല് ഫോണുകളും കാറിന്റെ താക്കോലും മോഷ്ടിച്ച പ്രതിയെയാണ് പോലീസ് അറസ്റ്റു ചെയ്തത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഒട്ടേറെ മോഷണ കേസുകളിലെ പ്രതിയായ ചെറുപുഴ ആയന്നൂരിലെ പൊന്മലകുന്നേല് ഷൈജു ജോസഫ് 28 ആണ് അറസ്റ്റിലായത്. തിരുമേനി റോഡില് പ്രവര്ത്തിക്കുന്ന കെഎസ്ഇബി ഓഫീസില് കഴിഞ്ഞ 17ന് പുലര്ച്ചെയാണു മോഷണം നടന്നത്. അന്ന് ഡ്യൂട്ടിയിലുണ്ടായിരുന്ന ലൈന്മാന് കോലുവള്ളിയിലെ ജോമോന്റെ മൊബൈല് ഫോണ്, കാറിന്റെ താക്കോല്, ഓഫീസില് ഉപയോഗിക്കുന്ന മൊബൈല് ഫോണ് എന്നിവയാണ് മോഷണം പോയത്. മോഷ്ടിച്ച താക്കോല് ഉപയോഗിച്ചു കാര് തുറക്കാന് ശ്രമിക്കവെ അലറാം മുഴങ്ങിയതോടെ ജീവനക്കാര് ഉണര്ന്നു. ഇതോടെ മോഷ്ടാവ് ഓടി രക്ഷപ്പെടുകയായിരുന്നു. തുടര്ന്ന് കെഎസ്ഇബി അധികൃതര് ചെറുപുഴ പോലീസില് പരാതി നല്കി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read കണ്ണൂരില് ഇന്ന് 1930 പേര്ക്ക് കൂടി കൊവിഡ് 1888 പേര്ക്ക് സമ്ബര്ക്കത്തിലൂടെ തര്ക്കത്തില് കുരുങ്ങി ആലക്കോട് പാലം നിര്മാണം സ്തംഭിച്ചു പുന്നാട് ഉളിയില് റോഡില് വീണ്ടും വാഹനാപകടം : നാലര വയസുകാരന് ഗുരുതരമായി പരുക്കേറ്റു സമീപത്തെ കെട്ടിടത്തില് സ്ഥാപിച്ച സിസിടിവി ക്യാമറ ദൃശ്യങ്ങള് പരിശോധിച്ചാണു പോലീസ് മോഷ്ടാവിനെ തിരിച്ചറിഞ്ഞത്. മോഷ്ടിച്ച മൊബൈല് ഫോണുകള് വില്ക്കാന് ശ്രമിക്കുന്നതിനിടെ ചെറുപുഴ എസ്ഐ എം.പി. ഷാജി, ഗ്രേഡ് എസ്ഐ സുരേഷ്കുമാര് എന്നിവര് ചേര്ന്നാണു പ്രതിയെ പിടികൂടിയത്. പയ്യന്നുര് കോടതിയില് ഹാജരാക്കിയ പ്രതിയെ കോടതി റിമാന്ഡ് ചെയ്തു.